DA Den Europæiske Unions Tidende C 191/34

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2017/C 191/07)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012.

»PERA DELL'EMILIA ROMAGNA«

EU-nr.: PGI-IT-02192 — 28.9.2016

BOB ( ) BGB ( X )

1. Ansøgende sammenslutning og legitim interesse

Centro Servizi Ortofrutticoli

Adresse: Via Bologna, 534 44040 Ferrara ITALIEN Tlf. +39 0532904511 Fax +39 0532904520 E-mail: info@csoservizi.com

»Centro Servizi Ortofrutticoli« er berettiget til at indgive en ansøgning om ændring i henhold til artikel 13, stk. 1, i dekret nr. 12511 af 14. oktober 2013 fra ministeriet for politik for landbrug og skovbrug.

2. Medlemsstat eller tredjeland

Italien.

3. Afsnit i varespecifikationen, som berøres af ændringerne

— ☐ Varenavn — ☒ Varebeskrivelse — ☒ Geografisk område — ☒ Bevis for oprindelse — ☒ Produktionsmetode — ☐ Tilknytning — ☒ Mærkning — ☒ Andet [emballage, kontrolorgan og logo]

4. Type ændring(er)

— ☒ Væsentlig ændring, jf. artikel 53, stk. 2, tredje afsnit, i forordning (EU) nr. 1151/2012, af varespecifikationen for en registreret BOB eller BGB. — ☐ Væsentlig ændring, jf. artikel 53, stk. 2, tredje afsnit, i forordning (EU) nr. 1151/2012, af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændring(er)

Produktbeskrivelse

Artikel 2 i den aktuelle varespecifikation

Afsnittet:

»Betegnelsen »Pera dell’Emilia Romagna« henviser udelukkende til pærer af følgende sorter: Abate Fetel, Cascade, Conference, Decana del Comizio, Kaiser, Max Red Bartlett, Passa Crassana og Williams«.

ændres som følger:

»Betegnelsen »Pera dell’Emilia Romagna« henviser udelukkende til pærer af følgende sorter: Abate Fetel, Cascade, Conference, Decana del Comizio, Kaiser, Max Red Bartlett, Passa Crassana, Williams, Santa Maria og Carmen«.

For at gennemføre og opdatere sortimentet og sikre, at pærer med den beskyttede geografiske betegnelse »Pera dell’Emilia Romagna« er tilgængelige tidligere, er følgende to tidligere varianter blevet tilføjet:

— Santa Maria: Sorten Santa Maria har været til stede i Emilia-Romagna siden 1948, og antallet af hektar til dyrkning er steget gennem årene. Når denne sort medtages, sikres det endvidere, at pærerne med den beskyttede geografiske betegnelse »Pera dell’Emilia Romagna PGI« er tilgængelige i en længere periode, da det er en tidlig sort, der plukkes om sommeren.

— Carmen: Dette er en tidlig sort, som produceres i stadig større mængder i regionen Emilia-Romagna. Det er en relativt ny sort, selv om det er en hybrid af Guyor og Bella di Giugno, to traditionelle pæresorter. Ved at medtage denne sort i produktspecifikationen, forlænges den periode, hvor pærerne er tilgængelige, og det vil fremme og supplere sommersorterne og erstatte sorter, som ikke længere dyrkes.

På grundlag af denne ændring ændres følgende sætning i pkt. 4.2 i resuméet (EUT C 284 af 8.11.2008, s. 7):

»Pera dell'Emilia Romagna« BGB omfatter pæresorterne Abate Fetel, Cascade, Conference, Decana del Comizio, Kaiser, Max Red Barlett, Passa Crassana, Williams.

ændres som følger:

»Den beskyttede geografiske betegnelse »Pera dell’Emilia Romagna« kommer fra pæresorterne Abate Fetel, Cascade, Conference, Decana del Comizio, Kaiser, Max Red Bartlett, Passa Crassana, Williams, Santa-Maria og Carmen.«

Artikel 6 i den aktuelle varespecifikation — pkt. 4.2 i resuméet

Følgende tekst:

»Abate Fetel Skræl: lysegrøn-gullig og rustrød omkring blomsten og stilken; form: kalabasformet, aflang; størrelse: minimumsdiameter 55 mm; sukkerindhold: 13 °Brix; maksimumsfasthed: 5; smag: sød. Conference Skræl: grøngul med stærk rustdannelse omkring blomsten, der ofte ses på hele den nederste tredjedel af frugten; form: pæreformet, ofte symmetrisk; størrelse: minimumsdiameter: 55 mm; sukkerindhold: over 13° Brix; maksimumsfasthed: 5,5; smag: sød. Decana del Comizio Skræl: glat, lysegrøn til -gullig ofte med en rosa farve på solsiden, spredt rustdannelse; form: topformet; størrelse: minimumsdiameter 55 mm; sukkerindhold: over 13° Brix; maksimumsfasthed: 4,5; smag: sødt duftende. Kaiser Skræl: ru, helt rustrød; form: kalabasformet/pæreformet; størrelse: minimumsdiameter 55 mm; sukkerindhold: over 13° Brix; fasthed: 5,7; smag: fint, saftigt og smeltende frugtkød med en god smag. William og Max Red Bartlett Skræl: glat, gul grundfarve mere eller mindre dækket med rosa eller klar rød farve, undertiden stribet; form: kort kvædeformet eller pæreformet; størrelse: minimumsdiameter 60 mm; sukkerindhold: over 12° Brix; maksimumsfasthed: 6,5; smag: sødt duftende. Cascade Skræl, form, størrelse, minimumsgennemsnitsvægt, sukkerindhold over 13° Brix, fasthed, smag afhængig af de relevante særlige kendetegn. Passa Crassana Skræl, form, størrelse, sukkerindhold over 13° Brix, maksimumsfasthed, smag afhængig af de relevante særlige kendetegn.«

ændres som følger:

»Abate Fetel Skræl: lysegrøn-gullig og rustrød omkring blomsten og stilken Form: kalabasformet, let aflang Størrelse: minimumsdiameter 60 mm Minimumssukkerindhold: 13 °Brix Maksimumsfasthed: 5 kg/0,5 cm2. Conference Skræl: grøngul med stærk rustdannelse omkring blomsten, der ofte ses på hele den nederste tredjedel af frugten Form: pæreformet, ofte symmetrisk Størrelse: minimumsdiameter 60 mm Minimumssukkerindhold: 13 °Brix Maksimumsfasthed: 5,5 kg/0,5 cm2. Decana del Comizio Skræl: glat, lysegrøn til -gullig ofte med en rosa farve på solsiden, spredt rustdannelse Form: topformet Størrelse: minimumsdiameter 70 mm Minimumssukkerindhold: 13 °Brix Maksimumsfasthed: 4,5 kg/0,5 cm2. Kaiser Skræl: ru, helt rustrød Form: kalabasformet/pæreformet Størrelse: minimumsdiameter 60 mm Minimumssukkerindhold: 13 °Brix Maksimumsfasthed: 5,5 kg/0,5 cm2. William og Max Red Bartlett Skræl: glat, grøngul grundfarve mere eller mindre dækket med rosa eller klar rød farve, undertiden stribet Form: kort kvædeformet eller pæreformet Størrelse: minimumsdiameter 60 mm Minimumssukkerindhold: 12 °Brix Maksimumsfasthed: 6,5 kg/0,5 cm2. Cascade Skræl: lysegrøn grundfarve med klar rød overfladefarve og rustdannelse på 10-25 % af overfladen Form: heterogen doliform med vertikal og tværgående asymmetri Størrelse: minimumsdiameter 60 mm Minimumssukkerindhold: 13 °Brix Maksimumsfasthed: 5,5 kg/0,5 cm2. Passa Crassana Skræl: kompakt, grøn med pletter af rustrød Form: maliform, ofte doliform Størrelse: minimumsdiameter 60 mm Minimumssukkerindhold: 13 °Brix Maksimumsfasthed: 6,5 kg/0,5 cm2. Santa Maria Skræl: glat med grøngul grundfarve Form: pæreform eller afkortet pæreform Størrelse: minimumsdiameter 60 mm Minimumssukkerindhold: 12 °Brix Maksimumsfasthed: 6 kg/0,5 cm2. Carmen Skræl: grøn med rosenfarvet overflade Form: kalabasformet, let aflang Størrelse: minimumsdiameter 60 mm Minimumssukkerindhold: 12 °Brix Maksimumsfasthed: 6 kg/0,5 cm2.«

For at sikre et højere kvalitetsniveau bør den påkrævede minimumsstørrelse øges. For sorterne Abate Fetel, Conference og Kaiser er minimumsdiameteren øget fra 55 til 60 mm. For sorten Decana del Comizio er den øget fra 55 til 70 mm.

Angivelsen af sukkerindholdet er standardiseret. Det blev endvidere besluttet at udelade beskrivelsen af smagen, da dette er en overflødig betegnelse, som udelukkende er subjektiv, ikke kan kontrolleres og derfor ikke er relevant for specifikationen. For at standardisere beskrivelserne af alle de sorter, som skal medtages i varespecifikationen, er der tilføjet og/eller angivet (hvor sådanne mangler) beskrivende parametre med en fuldstændig beskrivelse for sorterne Santa Maria og Carmen.

For at skabe større klarhed er måleenheden for frugtens fasthed angivet, nemlig forholdet mellem styrken (kg) og det pres, der udøves af stemplet på overfladen af frugten (cm2).

Geografisk område

Artikel 3, litra a), i den aktuelle varespecifikation

»a) Provinsen Reggio Emilia: Casalgrande, Correggio og Rubiera.«

ændres som følger:

»a) Provinsen Reggio Emilia: Casalgrande, Reggio Emilia, Correggio, Rubiera, San Martino in Rio og Scandiano.«

Provinsen Reggio Emilia: Kommunerne Reggio Emilia, San Martino in Rio og Scandiano bør medtages. Der foregår en ret betydelig dyrkning af pærer i disse kommuner, navnlig i kommunen Reggio Emilia. Disse kommuner grænser endvidere op til de kommuner, som allerede er omfattet af varespecifikationen, herunder i provinsen Modena, og klima- og traditionsmæssige kendetegn, som i høj grad ligner de kommuner, som allerede er omfattet.

Artikel 3, litra c), i den aktuelle varespecifikation

»c) Provinsen Ferrara: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Fiscaglia, Migliarino and Migliaro, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda og Voghiera.«

ændres som følger:

»c) Provinsen Ferrara: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Mesola, Fiscaglia, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda og Voghiera.«

Provinsen Ferrara: Det angives, at det korrekte navn på kommunen Ro er Ro Ferrarese. Derudover blev kommunen Fiscaglio etableret den 1. januar 2014 ved at sammenlægge de tilstødende kommuner Massa Fiscaglia, Migliarino og Migliaro. De tre tidligere anførte kommuner er blevet erstattet i deres helhed af kommunen Fiscaglia, uden at området i specifikationen er ændret.

Artikel 3, litra d), i den aktuelle varespecifikation

»d) Provinsen Bologna: Anzona dell'Emilia, Argelato, Baricella, Bazzano, Bentivoglio, Budrio, Calderara di Reno, Castello d'Argile, Castelguelfo, Castelmaggiore, Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale og Sala Bolognese.«

ændres som følger:

»d) Provinsen Bologna: Anzola dell'Emilia, Argelato, Baricella, Valsamoggia — Loc. Bazzano, Bentivoglio, Budrio, Calderara di Reno, Castel d'Argile, Castelguelfo, Castelmaggiore, Valsamoggia — Loc. Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale og Sala Bolognese.«

Provinsen Bologna: En skrivefejl for kommunen Anzola dell'Emilia er rettet, det korrekte navn er Anzola dell'Emilia og ikke Anzona dell'Emilia. Hvad angår kommunen Valsamoggia, blev også denne etableret fra den 1. januar 2014 i provinsen Bologna ved at sammenlægge de tilstødende kommuner Bazzano, Castello di Serravalle, Crespellano, Monteveglio og Savigno. For at ajourføre oplysningerne med de korrekte stednavne blev kommunens navn derfor indsat før stednavnene Bazzano og Crespellano. Også her er produktionsområderne uændrede.

Artikel 3, litra e), i den aktuelle varespecifikation

»e) Provinsen Ravenna: Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno og Solarolo.«

ændres som følger:

»e) Provinsen Ravenna: Alfonsine, Bagnacavallo, Bagnara di Romagna, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno og Solarolo.«

Provinsen Ravenna: Kommunen Bagnara di Romagna, som ligger i provinsen Ravenna og er helt omgivet af kommuner, som allerede er medtaget i specifikationen (Massalombarda, Lugo, Cotignola, Solarolo og Mordano), skal indgå i det geografiske område. Denne kommune er velegnet til dyrkning af pærer og har på grund af sin særlige placering de klima- og traditionsmæssige kendetegn, som i høj grad ligner de kommuner, som allerede er medtaget.

Produktionsmetode

Artikel 4 i den aktuelle varespecifikation

Sætningen:

»Anvendelse af kunstvanding, gødningspraksis og de øvrige dyrknings- og landbrugsteknikker skal følge de tekniske forskrifter, som de kompetente tjenester i regionen Emilia Romagna har fastlagt.«

er blevet slettet.

Den del, som vedrører dyrknings- og landbrugsteknikker, er slettet, da dette er en forudsætning, som alle bedrifter skal overholde. Rent faktisk betyder lovkrav og den bindende karakter af visse krav, at visse kriterier uundgåeligt er overholdt. Det anses derfor for at være unødvendigt at angive dette i specifikationen.

Sætningen:

»Den tilladte afstand mellem planterne er den, som normalt bruges, med en tæthed på højst 3 000 planter pr. hektar for nye beplantninger.«

ændres som følger:

»Den tilladte afstand mellem planterne er den, som normalt bruges, med en tæthed på højst 6 000 planter pr. hektar for nye plantager.«

Teknologisk udvikling og innovation støttet af tilgængeligheden af nye grundstammer gør det muligt at plante pæretræer med en meget højere tæthed end tidligere. Den seneste udvikling inden for dyrkningsteknikker har gjort det muligt at øge antallet af planter pr. hektar for at reducere plantagernes uproduktive perioder og standardisere og forbedre produktkvaliteten. Selv om der ikke er fastsat et nøjagtigt antal planter pr. hektar, synes grænsen på 6 000 planter at være en rimelig grænse, der gør det muligt at fastholde et produkt af høj kvalitet og samtidig respektere de traditionelle dyrkningsmetoder.

Sætningen:

»I dyrkningsmetoden skal der indgå mindst én beskæring om efteråret og to beskæringer i vækstsæsonen.«

er blevet slettet.

Begrænsningen vedrørende antallet af beskæringer er fjernet for at give landbrugerne mulighed for at foretage det mest hensigtsmæssige antal beskæringer baseret på krav og overholdelse af god dyrknings- og landbrugspraksis.

Sætningen:

»Den maksimale produktion pr. hektar er 45 000 kg for alle tilladt sorter.«

ændres som følger:

»Den maksimale produktion pr. hektar er 55 000 kg for alle tilladt sorter.«

Sætningen:

»Under hensyntagen til sæsonudsving og miljømæssige dyrkningsforhold fastsætter regionen Emilia-Romagna hvert år inden den 15. juli en vejledende gennemsnitlig enhedsproduktion inden for ovennævnte grænse for hver sort, som er angivet i artikel 2.«

er blevet slettet.

Dette er en forældet bestemmelse, som er blevet afløst af gældende lovgivning.

Sætningerne:

»Værdierne for fugtighed og temperatur i køle- og fryselagre skal ligge på mellem 4 og 6 °C. Sorter, som skal markedsføres om foråret, skal opbevares i en kontrolleret atmosfære.«

er blevet slettet.

Det er ikke nødvendigt at angive temperaturerne, da det allerede er blevet anført, at køleteknikken skal anvendes. Opbevaringstemperaturerne i den nuværende specifikation gør det vanskeligt at opbevare produktet optimalt. Temperaturerne er egnede til forhåndskøling og er som sådan ikke egnede til korrekt opbevaring af produktet i et køleanlæg og dermed til at bevare dets kvalitet og organoleptiske egenskaber. Endvidere er henvisningen til opbevaringen af de sorter, som skal markedsføres i foråret i en kontrolleret atmosfære, slettet for at give producenterne lov til at anvende andre opbevaringsteknikker.

Bevis for oprindelse

Artikel 5 i den aktuelle varespecifikation

Følgende tekst:

»Regionen Emilia-Romagna skal kontrollere, at de korrekte tekniske forhold i artikel 4 ovenfor er opfyldt. Pæretræer egnet til produktion af »Pera dell'Emilia Romagna« skal indtastes i det relevante register, som oprettes, ajourføres og offentliggøres årligt. Der indgives en kopi af dette register hos hver af de kommuner, som ligger i produktionsområdet. Ministeriet for landbrug, fødevarer og skovbrug angiver, hvilke procedurer som skal følges i forhold til registrering, rapportering af årsproduktion og opnåelse af tilsvarende certificering for at sikre korrekt og hensigtsmæssig overvågning af den årligt anerkendte produktion, der markedsføres under den beskyttede geografiske betegnelse.«

er slettet og erstattet af:

»Hver enkelt fase af produktionsprocessen overvåges, idet alle input og output registreres. Produktets sporbarhed garanteres på denne måde og ved at indtaste de tinglyste grunde, som produktet dyrkes på, og producenter og pakkevirksomheder på lister, som forvaltes af kontrolorganet, og ved at erklære de producerede mængder over for kontrolorganet. Alle fysiske og juridiske personer registreret på de relevante lister skal kontrolleres af kontrolorganet i henhold til betingelserne i specifikationen og den tilsvarende inspektionsplan.«

Artiklen om bevis for oprindelse er helt udskiftet og tilpasset, eftersom den oprindelige artikel henviste til metoder og instrumenter, som ikke længere er gældende. Den nye artikel afspejler procedurerne i de nuværende kontrolsystemer.

Emballering og mærkning

Artikel 7 i den aktuelle varespecifikation

Afsnittet:

»Når »Pera dell'Emilia Romagna« markedsføres til konsum, skal de emballeres således, at de svarer til fællesskabets gældende regler, som omfatter:

kasser 60 × 80, 80 × 120, 100 × 120 i flere lag med termoformet plastindlæg

kasser 30 × 40 af karton, træ eller plast, i ét eller flere lag

kasser 40 × 60 af karton, træ eller plast, i ét eller flere lag

kasser 20 × 30 i ét lag og i løs vægt.

forseglede pakninger til én eller flere frugter (bakker, kurve, kartoner mv.)«

ændres som følger:

»Når »Pera dell'Emilia Romagna« markedsføres til konsum, skal de emballeres således, at de svarer til fællesskabets gældende regler:«

Henvisningerne til de forskellige typer emballage slettes, såfremt artiklen kun angiver dem som eksempel og i lyset af, at det allerede angives, at emballagen skal overholde de gældende regler.

Sætningen:

»For at sikre at frugter med beskyttet geografisk betegnelse (BGB), som er pakket i bakker og kasser, kan identificeres, sættes der etiketter med betegnelsens logo på hver enkelt frugt i et omfang svarende til mindst 70 % af frugterne i emballagen.«

ændres og tilføjes som følger:

»For at sikre at frugter med beskyttet geografisk betegnelse (BGB), som er pakket i bakker og kasser, kan identificeres, sættes der etiketter på hver enkelt frugt i et omfang svarende til mindst 70 % af frugterne i emballagen. Hvis der ikke er etiketter på de enkelte pærer, skal emballagen, som bakker og kasser, forsegles, så indholdet ikke fjernes, uden forseglingen brydes. Salgssteder må desuden sælge produktet fra forseglede pakninger eller kasser eller pakker og kasser, der indeholder frugt med etiketter, som løssalg, så længe produktet placeres i særlige beholdere, som synligt viser samme oplysninger som på pakningerne som fastlagt i varespecifikationen.«

Hvad angår mærkning anses det for at være tilstrækkeligt at angive, at etiketterne sættes på frugten, og ordlyden »med betegnelsens logo« slettes derfor. For at sikre sporbarhed for forbrugeren medtages yderligere to uddybende eksempler:

1) Hvis der ikke er etiketter på frugten: For at sikre identifikation skal emballagen forsegles, så indholdet ikke fjernes, uden forseglingen brydes.

2) Hvis produktet sælges i løssalg: Der er tilføjet instruktioner, der gør det muligt at sælge produktet i løssalg, samtidig med at det kan identificeres.«

Sætningen:

»Produktet markedsføres i perioden mellem den 10. august og den 31. maj det følgende år.«

ændres som følger:

»Produktet markedsføres i perioden mellem den 25. juli og den 31. maj det følgende år.«

Ændringen hænger nøje sammen med, at to tidligere sorter, Santa Maria og Carmen, er føjet til specifikationen. Det anses derfor for at være hensigtsmæssigt at justere markedsføringsperioden ved at fremrykke den til den 25. juli.

Afsnittet:

»Beholdere skal markedsføres med ordene »Pera dell'Emilia Romagna« med trykte bogstaver af samme størrelse efterfulgt af betegnelsen for sorten og ordlyden »Beskyttet geografisk betegnelse« umiddelbart derunder. Pakkevirksomhedens navn, firmanavn og adresse samt den oprindelige bruttovægt skal fremgå af samme synsfelt.«

ændres som følger:

»Beholdere skal markedsføres med ordene »Pera dell'Emilia Romagna« umiddelbart efterfulgt af ordlyden »Beskyttet geografisk betegnelse« eller forkortelsen »BGB« og sortens navn. Pakkevirksomhedens navn, firmanavn og adresse skal fremgå af samme synsfelt.«

Følgende aspekter er angivet korrekt og mere klart:

1) Angivelse af ordlyd: Dette er ikke en omfattende ændring, men den korrekte rækkefølge af ordene er angivet (»Pera dell'Emilia Romagna« umiddelbart efterfulgt af ordlyden »Beskyttet geografisk betegnelse« eller forkortelsen »BGB« og sortens navn).

2) Angivelse af vægt: I henhold til de aktuelle bestemmelser om mærkning skal nettovægten og ikke bruttovægten angives. Eftersom dette er et lovgivningskrav og som sådan obligatorisk for alle, anses det for passende at slette denne angivelse.

Følgende sætning er slettet:

»Der kan på de pågældende producenters anmodning benyttes et symbol i mærkningen. Symbolet består af den bestemte udførelse af det særlige logo, herunder de eventuelt specificerede farver, og det skal anvendes i forening med den geografiske betegnelse.«

Det anses for hensigtsmæssigt at slette denne passage fra teksten, da det grafiske symbol ikke er anført i specifikationen.

Sætningen:

»Endelig skal påskriften »fremstillet i Italien« findes på partier til eksport.«

er blevet slettet.

Det anses for hensigtsmæssigt at slette denne sætning, da denne angivelse af obligatorisk i henhold til de gældende lovgivningsmæssige bestemmelser.

Andet (kontrolorgan)

Oplysninger om kontrolorganet er føjet til specifikationen.

ENHEDSDOKUMENT

»PERA DELL'EMILIA ROMAGNA«

EU-nr.: PGI-IT-02192 — 28.9.2016

BOB ( ) BGB ( X )

1. Navn

»Pera dell'Emilia Romagna«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Den beskyttede geografiske betegnelse »Pera dell’Emilia Romagna« kommer fra pæresorterne Abate Fetel, Cascade, Conference, Decana del Comizio, Kaiser, Max Red Bartlett, Passa Crassana, Williams, Santa-Maria og Carmen.

Pærer med den beskyttede geografiske betegnelse »Pera dell'Emilia Romagna« BGB skal ved markedsføringen have følgende særlige kendetegn:

Abate Fetel

Skræl: lysegrøn-gullig og rustrød omkring blomsten og stilken; form: kalabasformet, let aflang; størrelse: minimumsdiameter 60 mm; sukkerindhold: 13 °Brix; maksimumsfasthed: 5 kg/0,5 cm2.

Conference

Skræl: grøngul med stærk rustdannelse omkring blomsten, der ofte ses på hele den nederste tredjedel af frugten; form: pæreformet, ofte symmetrisk; størrelse: minimumsdiameter 60 mm; minimumssukkerindhold: 13 °Brix; maksimumsfasthed: 5,5 kg/0,5 cm2.

Decana del Comizio

Skræl: glat, lysegrøn til -gullig ofte med en rosa farve på solsiden, spredt rustdannelse; form: topformet; størrelse: minimumsdiameter 55 mm; sukkerindhold: over 13° Brix; maksimumsfasthed: 13 °Brix; maksimumsfasthed: 4,5 kg/0,5 cm2.

Kaiser

Skræl: ru, helt rustrød; form: kalabasformet/pæreformet;

størrelse: minimumsdiameter 60 mm; minimumssukkerindhold: 13 °Brix; maksimumsfasthed: 5,5 kg/0,5 cm2.

William og Max Red Bartlett

Skræl: glat, grøngul grundfarve mere eller mindre dækket med rosa eller klar rød farve, undertiden stribet; form: kort kvædeformet eller pæreformet; størrelse: minimumsdiameter 60 mm; sukkerindhold: 12 °Brix; maksimumsfasthed: 6,5 kg/0,5 cm2.

Cascade

Skræl: lysegrøn grundfarve med klar rød overfladefarve og rustdannelse på 10-25 % af overfladen; form: heterogen doliform med vertikal og tværgående asymmetri; størrelse: minimumsdiameter 60 mm; minimumssukkerindhold: 13 °Brix; maksimumsfasthed: 5,5 kg/0,5 cm2.

Passa Crassana

Skræl: kompakt, grøn med pletter af rustrød; form: maliform, ofte doliform; størrelse: minimumsdiameter 60 mm; minimumssukkerindhold: 13 °Brix; maksimumsfasthed: 6,5 kg/0,5 cm2.

Santa Maria

Skræl: glat med grøngul grundfarve; form: pæreform eller afkortet pæreform; størrelse: minimumsdiameter 60 mm; minimumssukkerindhold: 12 °Brix; maksimumsfasthed: 6 kg/0,5 cm2.

Carmen

Skræl: grøn med rosenfarvet overflade; form: kalabasformet, let aflang; størrelse: minimumsdiameter 60 mm; minimumssukkerindhold: 12° Brix; maksimumsfasthed: 6 kg/0,5 cm2.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle trin fra dyrkning til høst skal finde sted i det område, som er defineret i punkt 4.

3.5. Særlige regler vedrørende udskæring, rivning eller emballering osv. af det produkt, som betegnelsen henviser til

For at sikre at frugter med beskyttet geografisk betegnelse (BGB), som er pakket i bakker og kasser, kan identificeres, sættes der etiketter på hver enkelt frugt i et omfang svarende til mindst 70 % af frugterne i emballagen.

Hvis der ikke er etiketter på de enkelte pærer, skal emballagen, som bakker og kasser, forsegles, så indholdet ikke kan fjernes, uden forseglingen brydes.

Salgssteder må desuden sælge produktet fra forseglede pakninger eller kasser eller pakker og kasser, der indeholder frugt med etiketter, som løssalg, så længe produktet placeres i særlige beholdere, som synligt viser samme oplysninger som på pakningerne som fastlagt i varespecifikationen.

3.6. Særlige regler for mærkning af det produkt, den registrerede betegnelse henviser til

På emballagen skal der, forudsat at gældende fællesskabslovgivning på området overholdes, være angivet følgende:

»Pera dell'Emilia Romagna« — »Indicazione Geografica Protetta« og pakkevirksomhedens navn, virksomhedstype og adresse samt handelsklasse og størrelse.

4. Præcis afgrænsning af det geografiske område

a) Provinsen Reggio Emilia: Casalgrande, Reggio Emilia, Correggio, Rubiera, San Martino in Rio og Scandiano.

b) Provinsen Modena: Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena, Ravarino, S. Cesario sul Panaro, S. Felice sul Panaro, S. Possidonio, S. Prospero, Savignano sul Panaro, Soliera, Spilamberto og Vignola.

c) Provinsen Ferrara: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Mesola, Fiscaglia, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda og Voghiera.

d) Provinsen Bologna: Anzola dell'Emilia, Argelato, Baricella, Valsamoggia — Loc. Bazzano, Bentivoglio, Budrio, Calderara di Reno, Castello d'Argile, Castelguelfo, Castelmaggiore, Valsamoggia — Loc. Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, Sant’Agata Bolognese, S. Giorgio di Piano, S. Giovanni in Persiceto, S. Pietro in Casale og Sala Bolognese.

e) Provinsen Ravenna: Alfonsine, Bagnacavallo, Bagnara di Romagna, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, Sant’Agata sul Santerno og Solarolo.

5. Tilknytning til det geografiske område

De kvaliteter, der kendetegner »Pera dell'Emilia Romagna« BGB, er tæt forbundet med dyrkningsområdets jordbunds- og klimaforhold og producenternes professionelle kompetence. Disse faktorer gør det muligt at frembringe pærer med helt specielle kvalitetsegenskaber, såvel kemiske og fysiske som organoleptiske, som markedsføres i Italien og i hele Europa som typiske produkter fra Emilia Romagna. Eftersom pæretræer er meget følsomme over for frost, dyrkes de i det anførte område, hvor den årlige gennemsnitstemperatur er højere end i regionen som helhed, og den gennemsnitlige nedbør er lavere. Jorderne har i tidens løb været udsat for oversvømmelser fra floden Po og er som følge heraf rige på organisk materiale. Det afgrænsede område er yderst velegnet til pæreproduktion og tegner sig for ca. halvdelen af den samlede pæreproduktion i Italien.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning)

De italienske myndigheder har indledt den nationale indsigelsesprocedure ved at offentliggøre forslaget om anerkendelse af den beskyttede geografiske betegnelse »Pera dell'Emilia Romagna« i Gazzetta Ufficiale (det italienske statstidende) nr. 187 af 11. august 2016.

Den konsoliderede udgave af varespecifikationen kan ses på internettet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller:

direkte på ministeriets websted (http://www.politicheagricole.it) ved at klikke på »Prodotti DOP e IGP« (i skærmens øverste højre hjørne) og derefter på »Prodotti DOP, IGP e STG« (i skærmens venstre side) og til sidst på »Disciplinari di produzione all’esame dell'UE«.

(1) EUT L 343 af 14.12.2012, s. 1.